Ericu950/Stoicheia-meter-silver huggingface dataset:
ἀνάγκη γὰρ τὸν ἐγχορεύοντα ταῖς ἐγκυκλίοις θεωρίαις καὶ πολυμαθείας ἑταῖρον ὄντα τῷ γεώδει καὶ Αἰγυπτίῳ προσκεκληρῶσθαι σώματι , χρῄζοντα καὶ ὀφθαλμῶν , ὡς ἰδεῖν καὶ ἀναγνῶναι , καὶ ὤτων , ὡς προσσχεῖν τε καὶ ἀκοῦσαι , καὶ τῶν ἄλλων αἰσθήσεων , ὡς ἕκαστον τῶν αἰσθητῶν ἀναπτύξαι 0 1 .
δίχα γὰρ τοῦ κρίνοντος τὸ κρινόμενον οὐ πέφυκε καταλαμβάνεσθαι ·
κρίνει δὲ τὸ αἰσθητὸν αἴσθησις , ὥστ ἀκριβωθῆναί τι τῶν κατὰ τὸν αἰσθητὸν κόσμον , ἐν οἷς ἡ πλείων μοῖρα τοῦ φιλοσοφεῖν , οὐκ ἐνῆν ἄνευ αἰσθήσεως .
αἴσθησις δέ , τὸ σωματοειδέστερον ψυχῆς μέρος , τῷ τῆς ὅλης ψυχῆς ἀγγείῳ προσερρίζωται , τὸ δὲ τῆς ψυχῆς ἀγγεῖον Αἴγυπτος διὰ συμβόλου προσονομάζεται .
χαρακτὴρ μὲν εἷς ὁ ἀπὸ τοῦ γένους οὗτος , ὃν ἡ θεραπαινὶς ἀρετῆς ἔλαχεν 0 ·
ὁ δὲ ἀπὸ τοῦ ὀνόματος ποῖός ἐστιν , ἐπισκεψώμεθα 0 .
τὴν μέσην παιδείαν παροίκου λόγον ἔχειν συμβέβηκεν ·
ἐπιστήμη μὲν γὰρ καὶ σοφία καὶ ἀρετὴ πᾶσα αὐθιγενὴς καὶ αὐτόχθων καὶ πολῖτις ὡς ἀληθῶς ἐστι μόνη τοῦ παντός , αἱ δὲ ἄλλαι παιδεῖαι δευτέρων καὶ τρίτων καὶ ὑστάτων ἄθλων τυγχάνουσαι μεθόριοι ξένων καὶ ἀστῶν εἰσιν ·
οὐδετέρου τε γὰρ γένους ἀκράτου καὶ πάλιν ἀμφοῖν κατά τινα κοινωνίαν ἐφάπτονται .
πάροικος γὰρ τῷ μὲν ἐνδιατρίβειν ἀστοῖς , τῷ δὲ μὴ κατοικεῖν ἀλλοδαποῖς ἰσοῦται 0 ·
καθάπερ , οἶμαι , καὶ οἱ θετοὶ παῖδες , ᾗ μὲν κληρονομοῦσι τὰ τῶν θεμένων , τοῖς γνησίοις , ᾗ δ οὐ γεγέννηνται πρὸς αὐτῶν , τοῖς ὀθνείοις 0 .
ὃν δὴ λόγον ἔχει δέσποινα μὲν πρὸς θεραπαινίδα , γυνὴ δὲ ἀστὴ πρὸς παλλακήν , τοῦτον ἕξει τὸν λόγον ἀρετὴ Σάρρα πρὸς παιδείαν Ἄγαρ 0 1 ·
ὥστ εἰκότως τοῦ θεωρίαν καὶ ἐπιστήμην ἐζηλωκότος , Ἀβραὰμ ὄνομα , γένοιτ ἂν ἡ μὲν ἀρετή , Σάρρα , γυνή , παλλακὴ δὲ Ἄγαρ , ἡ ἐγκύκλιος μουσικὴ πᾶσα 0 1 2 .
ᾧτινι μὲν οὖν φρόνησις ἐκ διδασκαλίας περιγίνεται , τὴν Ἄγαρ οὐκ ἂν ἀποδοκιμάζοι ·
πάνυ γὰρ ἀναγκαία ἡ τῶν προπαιδευμάτων κτῆσις 0 .
εἰ δέ τις τοὺς ὑπὲρ ἀρετῆς ἄθλους ἐγνωκὼς διαπονεῖν μελέταις χρῆται συνεχέσιν ἀνενδότως ἔχων πρὸς ἄσκησιν , δύο μὲν ἀστάς , παλλακὰς δὲ τὰς ἴσας , τῶν ἀστῶν θεραπαινίδας , ἄξεται .
φύσιν δὲ καὶ ἰδέαν ἔλαχεν αὐτῶν ἑκάστη διάφορον .
αὐτίκα τῶν ἀστῶν ἡ μέν ἐστιν ὑγιεινοτάτη καὶ εὐσταθεστάτη καὶ εἰρηνικωτάτη κίνησις , ἣν ἀπὸ τοῦ συμβεβηκότος ὠνόμασε Λείαν .
ἡ δὲ ἔοικεν ἀκόνῃ , καλεῖται δὲ Ῥαχήλ , πρὸς ἣν ὁ φίλαθλος καὶ φιλογυμναστὴς νοῦς παραθηγόμενος ὀξύνεται ·
ἑρμηνεύεται δὲ ὅρασις βεβηλώσεως , οὐκ ἐπειδὴ βεβήλως ὁρᾷ , ἀλλὰ τ οὐναντίον , ὅτι τὰ ὁρατὰ καὶ αἰσθητὰ παρὰ τὴν ἀκήρατον φύσιν τῶν ἀοράτων καὶ νοητῶν οὐκ εὐαγῆ βέβηλα δὲ εἶναι νομίζει .
τῆς γὰρ ψυχῆς ἡμῶν διμεροῦς ὑπαρχούσης καὶ τὸ μὲν λογικὸν τὸ δὲ ἄλογον ἐχούσης , ἀρετὴν ἑκατέρῳ ὑπάρχειν συμβέβηκε , Λείαν μὲν τῷ λογικῷ , τῷ δὲ ἀλόγῳ Ῥαχήλ 0 1 .
γυμνάζει γὰρ ἡμᾶς ἡ μὲν διὰ τῶν αἰσθήσεων καὶ τῶν τοῦ ἀλόγου μερῶν πάντων καταφρονητικῶς ἔχειν ὧν ἀλογεῖν ἄξιον , δόξης καὶ πλούτου καὶ ἡδονῆς , ἃ περίβλεπτα καὶ περιμάχητα ὁ πολὺς καὶ ἀγελαῖος ἀνθρώπων ὄχλος κρίνει δεδεκασμέναις μὲν ἀκοαῖς , δεδεκασμένῳ δὲ καὶ τῷ ἄλλῳ τῶν αἰσθήσεων δικαστηρίῳ 0 ·
ἡ δὲ ἀναδιδάσκει τὴν ἀνώμαλον καὶ τραχεῖαν ὁδὸν ἄβατον φιλαρέτοις ψυχαῖς ἐκτρέπεσθαι , λείως δὲ διὰ τῆς λεωφόρου βαίνειν ἄνευ πταισμάτων καὶ τῶν ἐν ποσὶν ὀλίσθων .
ἀναγκαίως οὖν τῆς μὲν προτέρας ἔσται θεραπαινὶς ἡ διὰ τῶν φωνητηρίων ὀργάνων ἑρμηνευτικὴ δύναμις καὶ ἡ λογικὴ σοφισμάτων εὕρεσις εὐστόχῳ πιθανότητι καταγοητεύουσα , τῆς δὲ ἀναγκαῖαι τροφαί , πόσις τε καὶ βρῶσις 0 1 2 .
ὀνόματα δὲ ἡμῖν τῶν δυεῖν θεραπαινίδων ἀνέγραψε , Ζέλφαν τε καὶ Βάλλαν  Gen .
ἡ μὲν οὖν Ζέλφα μεταληφθεῖσα πορευόμενον καλεῖται στόμα , τῆς ἑρμηνευτικῆς καὶ διεξοδικῆς σύμβολον δυνάμεως , ἡ δὲ Βάλλα κατάποσις , τὸ πρῶτον καὶ ἀναγκαιότατον θνητῶν ζῴων ἔρεισμα 0 ·
καταπόσει γὰρ τὰ σώματα ἡμῶν ἐνορμεῖ , καὶ τὰ τοῦ ζῆν πείσματα ἐκ ταύτης ὡς ἀπὸ κρηπῖδος ἐξῆπται 0 .
πάσαις οὖν ταῖς εἰρημέναις δυνάμεσιν ὁ ἀσκητὴς ἐνομιλεῖ , ταῖς μὲν ὡς ἐλευθέραις καὶ ἀσταῖς , ταῖς δὲ ὡς δούλαις καὶ παλλακίσιν 0 1 2 .
ἐφίεται μὲν γὰρ τῆς Λείας κινήσεως  λεία δὲ κίνησις ἐν μὲν σώματι γινομένη ὑγείαν , ἐν δὲ ψυχῇ κ αλοκἀγαθίαν καὶ δικαιοσύνην ἂν ἐργάσαιτο  , Ῥαχὴλ δὲ ἀγαπᾷ πρὸς τὰ πάθη παλαίων καὶ πρὸς ἐγκράτειαν ἀλειφόμενος καὶ τοῖς αἰσθητοῖς πᾶσιν ἀντιταττόμενος 0 1 .
διττοὶ μὲν γὰρ ὠφελείας τρόποι , ἢ κατὰ ἀπόλαυσιν ἀγαθῶν ὡς ἐν εἰρήνῃ ἢ κατὰ ἀντίταξιν καὶ ὑφαίρεσιν κακῶν ὡς ἐν πολέμῳ 0 1 .
λεία μὲν οὖν ἐστι , καθ ἣν συμβαίνει τὰ πρεσβύτερα καὶ ἡγεμονεύοντα ἀγαθὰ καρποῦσθαι , Ῥαχὴλ δέ , καθ ἣν τὰ ὡς ἂν ἐκ πολέμου λάφυρα 0 1 .
τοιαύτη μὲν ἡ πρὸς τὰς ἀστὰς συμβίωσις 0 .
χρῄζει δὲ ὁ ἀσκητὴς Βάλλας μέν , καταπόσεως , ἀλλὰ ὡς δούλης καὶ παλλακίδος  ἄνευ γὰρ τροφῆς καὶ ζωῆς οὐ δ ἂν τὸ εὖ ζῆν περιγένοιτο , ἐπειδὴ τὰ μέσα τῶν ἀμεινόνων ἀεὶ θεμέλιοι  , χρῄζει δὲ καὶ Ζέλφας , διεξοδικῆς ἑρμηνείας , ἵνα τὸ λογικὸν αὐτῷ διχόθεν συνερανίζηται πρὸς τελείωσιν , ἔκ τε τῆς κατὰ διάνοιαν πηγῆς καὶ ἐκ τῆς περὶ τὸ φωνητήριον ὄργανον ἀπορροῆς .
ἀλλ οὗτοι μὲν καὶ πλειόνων γυναικῶν καὶ παλλακίδων , οὐκ ἀστῶν μόνον , ἄνδρες ἐγένοντο , ὡς αἱ ἱεραὶ μηνύουσι γραφαί ·
τῷ δὲ Ἰσαὰκ οὔ τε πλείους γυναῖκες οὔ τε συνόλως παλλακή , μόνη δ ἡ κουρίδιος ἄχρι παντὸς συνοικεῖ 0 1 .
ὅτι καὶ ἡ διδακτικὴ ἀρετή , ἣν Ἀβραὰμ μέτεισι , πλειόνων δεῖται , γνησίων μὲν τῶν κατὰ φρόνησιν , νόθων δὲ τῶν κατὰ τὰ ἐγκύκλια προπαιδεύματα θεωρημάτων , καὶ ἡ δι  ἀσκήσεως τελειουμένη , περὶ ἣν Ἰακὼβ ἐσπουδακέναι φαίνεται 0 ·
διὰ πλειόνων γὰρ καὶ διαφερόντων αἱ ἀσκήσεις δογμάτων , ἡγουμένων ἑπομένων , προαπαντώντων ὑστεριζόντων , πόνους τοτὲ μὲν ἐλάττους τοτὲ δὲ μείζους ἐχόντων 0 .
τὸ δὲ αὐτομαθὲς γένος , οὗ κεκοινώνηκεν Ἰσαάκ , ἡ εὐπαθειῶν ἀρίστη χαρά , φύσεως ἁπλῆς καὶ ἀμιγοῦς καὶ ἀκράτου μεμοίραται , μή τε ἀσκήσεως μή τε διδασκαλίας δεόμενον , ἐν οἷς παλλακίδων ἐπιστημῶν , οὐκ ἀστῶν μόνον , ἐστὶ χρεία .
θεοῦ γὰρ τὸ αὐτομαθὲς καὶ αὐτοδίδακτον ἄνωθεν ἀπ οὐρανοῦ καλὸν ὀμβρήσαντος ἀμήχανον ἦν ἔτι δούλαις καὶ παλλακαῖς συμβιῶναι τέχναις , νόθων δογμάτων οἷα παίδων ὀρεχθέντα .
δεσποίνης γὰρ καὶ βασιλίδος ἀρετῆς ὁ τούτου λαχὼν τοῦ γέρως ἀνὴρ ἀναγράφεται ·
καλεῖται δὲ παρὰ μὲν Ἕλλησιν ὑπομονή , παρὰ δὲ Ἑβραίοις Ῥεβέκκα 0 .
ζητεῖ γὰρ ὁ ἄπονον καὶ ἀταλαίπωρον εὑράμενος σοφίαν δι εὐμοιρίαν φύσεως καὶ εὐτοκίαν ψυχῆς οὐδὲν τῶν εἰς βελτίωσιν .
ἔχει γὰρ ἐν ἑτοίμῳ τέλεια τὰ τοῦ θεοῦ δῶρα χάρισι ταῖς πρεσβυτέραις ἐπιπνευσθέντα , βούλεται δὲ καὶ εὔχεται ταῦτα ἐπιμεῖναι .
παρό μοι δοκεῖ καὶ ὁ εὐεργέτης , ἵνα διαιωνίζωσιν αἱ χάριτες αὐτοῦ τῷ λαβόντι , γυναῖκα τὴν ἐπιμονὴν ἐγγυῆσαι .
ἀνάμνησίς γε μὴν μνήμης τὰ δευτερεῖα φέρεται καὶ ὁ ἀναμιμνῃσκόμενος τοῦ μεμνημένου ·
ὁ μὲν γὰρ ἔοικε τῷ συνεχῶς ὑγιαίνοντι , ὁ δὲ τῷ ἐκ νόσου ἀναλαμβάνοντι 0 1 ·
λήθη γὰρ νόσος μνήμης 0 .
ἀνάγκη δὲ τὸν ὑπομνήσει χρώμενον ἐκλαθέσθαι πρότερον ὧν ἐμέμνητο 0 .
τὴν μὲν οὖν μνήμην Ἐφραΐμ , ἑρμηνευόμενον καρποφορίαν , ὁ ἱερὸς ὀνομάζει λόγος , τὴν δὲ ἀνάμνησιν ἐκ λήθης Μανασσῆν προσαγορεύουσιν Ἑβραῖοι .
ὄντως γὰρ ἡ μὲν τοῦ μεμνημένου ψυχὴ καρποφορεῖ ἃ ἔμαθεν οὐδὲν ἀποβάλλουσα αὐτῶν , ἡ δὲ τοῦ ἀναμνήσει χρωμένου ἔξω λήθης γίνεται , ᾗ πρὶν ὑπομνησθῆναι κατέσχητο .
μνημονικῷ μὲν οὖν ἀνδρὶ ἀστὴ συμβιοῖ γυνή , μνήμη , ἐπιλανθανομένῳ δὲ παλλακίς , ἀνάμνησις , Σύρα τὸ γένος , ἀλαζὼν καὶ ὑπέραυχος 0 ·
συρία γὰρ ἑρμηνεύεται μετέωρα .
τῆς δὲ παλλακίδος ταύτης , ἀναμνήσεως , υἱός ἐστι Μαχείρ , ὡς Ἑβραῖοι καλοῦσιν , ὡς δὲ Ἕλληνες , πατρός 0 1 ·
νομίζουσι γὰρ οἱ ἀναμιμνῃσκόμενοι τὸν πατέρα νοῦν αἴτιον εἶναι τοῦ ὑπομνησθῆναι , καὶ οὐ λογίζονται , ὅτι ὁ αὐτὸς οὗτος ἐχώρησέ ποτε καὶ λήθην , οὐκ ἂν δεξάμενος αὐτήν , εἰ παρ  αὐτὸν ἦν τὸ μεμνῆσθαι .
„ ἐγένοντο υἱοὶ Μανασσῆ , οὓς ἔτεκεν αὐτῷ ἡ παλλακὴ ἡ Σύρα , τὸν Μαχείρ ·
μαχεὶρ δὲ ἐγέννησε τὸν Γαλαάδ “  Gen .
καὶ Ναχὼρ μέντοι , ὁ ἀδελφὸς Ἀβραάμ , ἔχει δύο γυναῖκας , ἀστήν τε καὶ παλλακήν ·
ὄνομα δὲ τῆς μὲν ἀστῆς Μελχά , Ῥουμὰ δὲ τῆς παλλακίδος  Gen 0 1 .
ἀλλ οὐχ ἱστορικὴ γενεαλογία ταῦτ  ἐστὶν ἀναγραφεῖσα παρὰ τῷ σοφῷ νομοθέτῃ  μηδεὶς τοῦτ εὖ φρονῶν ὑπονοήσειεν  , ἀλλὰ πραγμάτων ψυχὴν ὠφελῆσαι δυναμένων διὰ συμβόλων ἀνάπτυξις .
τὰ δ ὀνόματα μεταβαλόντες εἰς τὴν ἡμετέραν διάλεκτον εἰσόμεθα τὴν ὑπόσχεσιν ἀληθῆ .
φέρ  οὖν ἕκαστον αὐτῶν ἐρευνήσωμεν .
ναχὼρ ἑρμηνεύεται φωτὸς ἀνάπαυσις , Μελχὰ δὲ βασίλισσα , Ῥουμὰ δὲ ὁρῶσά τι 0 .
τὸ μὲν οὖν φῶς ἔχειν κατὰ διάνοιαν ἀγαθόν , τὸ δὲ ἀναπαυόμενον καὶ ἠρεμοῦν καὶ ἀκίνητον οὐ τέλειον ἀγαθόν 0 1 ·
ἡσυχίᾳ μὲν γὰρ τὰ κακὰ χρῆσθαι λυσιτελές , τὰ δὲ ἀγαθὰ κινήσει συμφέρον 0 .
τίς γὰρ ὄνησις εὐφώνου ἡσυχάζοντος ἢ μὴ αὐλοῦντος αὐλητοῦ ἢ κιθαριστοῦ μὴ κιθαρίζοντος ἢ συνόλως τεχνίτου τὰ κατὰ τὴν τέχνην μὴ ἐνεργοῦντος 0 ;
ἡ γὰρ ἄνευ πράξεως θεωρία ψιλὴ πρὸς οὐδὲν ὄφελος τοῖς ἐπιστήμοσιν 0 ·
οὐ γὰρ ὁ παγκρατιάζειν ἢ πυκτεύειν ἢ παλαίειν εἰδὼς ἐξαγκωνισθεὶς ἀπόναιτ  ἂν ἀθλήσεως ἢ ὁ τὴν τοῦ τρέχειν ἐπιστήμην ἐκμαθών , εἰ ποδαγρικῷ χρήσαιτο πάθει ἤ τινα ἄλλην περὶ τὰς βάσεις κῆρα ἀναδέξαιτο 0 .
φῶς δὲ ψυχῆς ἡλιοειδέστατον ἐπιστήμη 0 ·
καθάπερ γὰρ τὰ ὄμματα αὐγαῖς , καὶ ἡ διάνοια σοφίᾳ περιλάμπεται καὶ ὀξυδερκέστερα ἐμβλέπειν ἐγχριομένη καινοῖς ἀεὶ θεωρήμασιν ἐθίζεται 0 .
φωτὸς οὖν ἀνάπαυσις ἑρμηνεύεται Ναχὼρ εἰκότως ·
ᾗ μὲν γὰρ Ἀβραάμ ἐστι τοῦ σοφοῦ συγγενής , φωτὸς τοῦ κατὰ σοφίαν μετέσχηκεν ·
ᾗ δ οὐ συναποδεδήμηκεν αὐτῷ τὴν ἀπὸ τοῦ γενομένου πρὸς τὸ ἀγένητον καὶ τὴν ἀπὸ τοῦ κόσμου πρὸς τὸν κοσμοπλάστην ἀποδημίαν , χωλὴν καὶ ἀτελῆ τὴν ἐπιστήμην ἐκτήσατο , ἀναπαυομένην καὶ μένουσαν , μᾶλλον δ ἀνδριάντος ἀψύχου τρόπον πεπηγυῖαν .
τῆς γὰρ Χαλδαϊκῆς οὐ μετανίσταται χώρας , τουτέστι τῆς περὶ ἀστρονομίαν θεωρίας οὐ διαζεύγνυται , τὸ γενόμενον πρὸ τοῦ πεποιηκότος καὶ κόσμον πρὸ θεοῦ τετιμηκώς , μᾶλλον δὲ τὸν κόσμον αὐτὸν θεὸν αὐτοκράτορα νομίζων , οὐκ αὐτοκράτορος ἔργον θεοῦ 0 .
μελχὰν δὲ ἄγεται γυναῖκα , οὐκ ἀνθρώπων ἢ πόλεων ἀφηγουμένην , ἢν τύχῃ , βασιλίδα , ἀλλ ὁμώνυμον αὐτὸ μόνον ἐκείνῃ 0 .
καθάπερ γὰρ τὸν οὐρανόν , ἅτε κράτιστον ὄντα τῶν γεγονότων , βασιλέα τῶν αἰσθητῶν εἴποι τις ἂν οὐκ ἀπὸ σκοποῦ , οὕτως καὶ τὴν περὶ αὐτὸν ἐπιστήμην , ἣν μετίασιν οἱ ἀστρονομοῦντες καὶ Χαλδαῖοι διαφερόντως , βασιλίδα τῶν ἐπιστημῶν 0 .
γυνὴ μὲν οὖν ἥδε ἀστή , παλλακὴ δὲ ἡ ἕν τι τῶν ὄντων ὁρῶσα , κ ἂν εἰ πάντων εὐτελέστατον ὑπάρχοι 0 1 .
τῷ μὲν οὖν ἀρίστῳ γένει τὸ ἄριστον ὁρᾶν , τὸ ὄντως ὄν , συμβέβηκεν  Ἰσραὴλ γὰρ ὁρῶν θεὸν ἑρμηνεύεται  , τῷ δὲ δευτερείων ἐφιεμένῳ τὸ δεύτερον , τὸν αἰσθητὸν οὐρανὸν καὶ τὴν ἐν αὐτῷ τῶν ἀστέρων ἐναρμόνιον τάξιν καὶ πάμμουσον ὡς ἀληθῶς χορείαν 0 .
τρίτοι δέ εἰσιν οἱ σκεπτικοί , τῶν μὲν ἐν τῇ φύσει κρατίστων , αἰσθητῶν τε καὶ νοητῶν , οὐκ ἐφαπτόμενοι , περὶ μικρὰ μέντοι σοφίσματα τριβόμενοι καὶ γλισχρολογούμενοι .
τούτοις ἡ ὁρῶσά τι κ ἂν τὸ σμικρότατον παλλακὶς Ῥουμὰ συνοικεῖ μὴ δυναμένοις πρὸς τὴν τῶν ἀμεινόνων ἐλθεῖν ἔρευναν , ἐξ ὧν τὸν ἑαυτῶν βίον ὀνήσουσιν .
ὥσπερ γὰρ ἐν ἰατροῖς ἡ λεγομένη λογιατρεία πολὺ τῆς τῶν καμνόντων ὠφελείας ἀποστατεῖ  φαρμάκοις γὰρ καὶ χειρουργίαις καὶ διαίταις , ἀλλ οὐ λόγοις , αἱ νόσοι θεραπεύονται  , οὕτω καὶ ἐν φιλοσοφίᾳ λογοπῶλαι καὶ λογοθῆραί τινες αὐτὸ μόνον εἰσί , τὸν ἀρρωστημάτων γέμοντα βίον θεραπεύειν οὔ τε ἐθέλοντες οὔ τε ἐπιτηδεύοντες , ἐκ πρώτης δὲ ἡλικίας ἄχρι γήρως ἐσχάτου γνωσιμαχοῦντές τε καὶ συλλαβομαχοῦντες οὐκ ἐρυθριῶσιν , ὥσπερ τῆς εὐδαιμονίας ἐπ ὀνομάτων καὶ ῥημάτων  καὶ  ἀπεράντῳ καὶ ἀνηνύτῳ περιεργίᾳ κειμένης , ἀλλ οὐκ ἐν τῷ τὸ ἦθος , τὴν τοῦ ἀνθρωπείου βίου πηγήν , ἄμεινον καταστήσασθαι , τὰς μὲν κακίας ὑπερορίους φυγαδεύσαντα αὐτοῦ , τὰς δὲ ἀρετὰς εἰσοικίσαντα .
παλλακὰς μέντοι  ἢ  δόξας καὶ δόγματα προσίενται καὶ οἱ φαῦλοι .
φησὶ γοῦν ὅτι Θαμνά , ἡ παλλακὴ Ἐλιφὰς τοῦ υἱοῦ Ἠσαῦ , ἔτεκε τῷ Ἐλιφὰς τὸν Ἀμαλήκ  Gen .
ὢ τῆς τοῦ ἀπογόνου λαμπρᾶς δυσγενείας 0 ·
ὄψει δὲ αὐτοῦ τὴν δυσγένειαν , ἐὰν ἀποστὰς τοῦ περὶ ἀνθρώπων ταῦτα εἰρῆσθαι νομίζειν τὴν ψυχὴν ὥσπερ ἐξ ἀνατομῆς ἐπισκέπτῃ .
τὴν μὲν τοίνυν ἄλογον καὶ ἄμετρον ὁρμὴν τοῦ πάθους Ἀμαλὴκ προσαγορεύει ·
μεταληφθεὶς γάρ ἐστι λαὸς ἐκλείχων ·
καθάπερ γὰρ ἡ τοῦ πυρὸς δύναμις τὴν παραβληθεῖσαν ὕλην ἀναλίσκει , τὸν αὐτὸν τρόπον καὶ τὸ πάθος ἀναζέον τὰ ἐν ποσὶ πάντα ἐπιλιχμᾶται καὶ διαφθείρει .
τούτου τοῦ πάθους πατὴρ Ἐλιφὰς ἀναγράφεται δεόντως ·
ἑρμηνεύεται γάρ ·
θεός με διέσπειρεν .
ἀλλ  οὐχ ὅταν ἀνασκεδάσῃ ἢ διασπείρῃ καὶ σκορακίσῃ τὴν ψυχὴν ἀφ  ἑαυτοῦ ὁ θεός , τὸ ἄλογον εὐθὺς γεννᾶται πάθος ;
τὴν μὲν γὰρ ὁρατικὴν αὐτοῦ φιλόθεον ὄντως διάνοιαν , κληματίδα εὐγενῆ , καταφυτεύει ῥίζας ἀποτείνων πρὸς ἀιδιότητα καὶ εὐφορίαν καρπῶν διδοὺς πρὸς κτῆσιν καὶ ἀπόλαυσιν ἀρετῶν .
διὸ καὶ Μωυσῆς εὔχεται φάσκων ·
„ εἰσαγαγὼν καταφύτευσον αὐτούς “  Exod .
15 , 17  , ἵνα μὴ ἐφήμερα ἀλλ ἀθάνατα καὶ μακραίωνα γένηται τὰ θεῖα βλαστήματα .
τὴν δὲ ἄδικον καὶ ἄθεον ψυχὴν φυγαδεύων ἀφ ἑαυτοῦ πορρωτάτω διέσπειρεν εἰς τὸν ἡδονῶν καὶ ἐπιθυμιῶν καὶ ἀδικημάτων χῶρον .
ὁ δὲ χῶρος οὗτος προσφυέστατα ἀσεβῶν καλεῖται , οὐχ ὁ μυθευόμενος ἐν Ἅιδου ·
καὶ γὰρ ὁ πρὸς ἀλήθειαν Ἅιδης ὁ τοῦ μοχθηροῦ βίος ἐστίν , ὁ ἀλάστωρ καὶ παλαμναῖος καὶ πάσαις ἀραῖς ἔνοχος .
ἔστι δὲ καὶ ἑτέρωθι τὸ γράμμα τοῦτο ἐστηλιτευμένον ·
„ ἡνίκα διεμέριζεν ὁ ὕψιστος ἔθνη , ὡς διέσπειρεν υἱοὺς Ἀδάμ “  Deut .
32 , 8  , τοὺς γηΐνους ἅπαντας τρόπους οὐράνιον οὐδὲν ἀγαθὸν ἐσπουδακότας ἰδεῖν ἤλασεν , ἀοίκους καὶ ἀπόλιδας καὶ σποράδας ὄντως ἐργασάμενος .
οὐδενὶ γὰρ τῶν φαύλων οὐκ οἶκος , οὐ πόλις , οὐκ ἄλλο τῶν εἰς κοινωνίαν οὐδὲν διασῴζεται , ἀλλ ἀνίδρυτος ὢν σπείρεται , πάντῃ φορούμενος καὶ μετανιστάμενος ἀεὶ καὶ μηδαμόθι στηριχθῆναι δυνάμενος .
γίνεται οὖν τῷ φαύλῳ ἐξ ἀστῆς μὲν κακία , τὸ δὲ πάθος ἐκ παλλακῆς .
λογισμοῦ γὰρ ἡ μὲν ὅλη ψυχὴ καθάπερ ἀστὴ σύμβιος  ψυχὴ δὲ ἐπίληπτος τίκτει κακίας  , ἡ δὲ τοῦ σώματος φύσις παλλακή , δι ἧς ἡ γένεσις τοῦ πάθους θεωρεῖται 0 1 ·
ἡδονῶν γὰρ καὶ ἐπιθυμιῶν χώρα τὸ σῶμα 0 .
καλεῖται δὲ Θαμνά , ἧς μεταληφθέν ἐστι τ οὔνομα ἔκλειψις σαλευομένη ·
ἐκλείπει γὰρ καὶ ἀδυνατεῖ ἡ ψυχὴ τῷ πάθει , σάλον καὶ κλύδωνα πολὺν ἀπὸ σώματος ἐνδεξαμένη διὰ τὸν καταρραγέντα βαρὺν χειμῶνα ἐξ ἀμετρίας ὁρμῆς .
κεφαλὴ δὲ ὡς ζῴου πάντων τῶν λεχθέντων μερῶν ὁ γενάρχης ἐστὶν Ἠσαῦ , ὃς τοτὲ μὲν ποίημα , τοτὲ δὲ δρῦς ἑρμηνεύεται , δρῦς μέν , παρόσον ἀκαμπὴς καὶ ἀνένδοτος ἀπειθής τε καὶ σκληραύχην φύσει , συμβούλῳ χρώμενος ἀνοίᾳ , δρύινος ὄντως , ποίημα δέ , παρόσον πλάσμα καὶ μῦθός ἐστιν ὁ μετὰ ἀφροσύνης βίος , τραγῳδίας καὶ κενοῦ κόμπου καὶ πάλιν γέλωτος καὶ κωμικῆς χλεύης ἀνάπλεως , ὑγιὲς ἔχων οὐδέν , κατεψευσμένος , ἐκτετοξευκὼς ἀλήθειαν , τὴν ἄποιον καὶ ἀνείδεον καὶ ἄπλαστον φύσιν ἐν οὐδενὶ λόγῳ τιθέμενος , ἧς ὁ ἀσκητὴς ἐρᾷ 0 1 .
μαρτυρεῖ δὲ Μωυσῆς φάσκων , ὅτι „ ἦν Ἰακὼβ ἄπλαστος , οἰκῶν οἰκίαν “  Gen .
25 , 27  , ὥστε ὁ ἐναντίος τούτῳ ἄοικος ἂν εἴη , πλάσματος καὶ ποιήματος καὶ μυθικῶν λήρων ἑταῖρος , μᾶλλον δὲ σκηνὴ καὶ μῦθος αὐτός 0 .
ἡ μὲν δὴ λογισμοῦ φιλοθεάμονος πρὸς ἀστὰς καὶ παλλακίδας δυνάμεις σύνοδος , ὡς οἷόν τε ἦν , εἴρηται ·
τὸν δ εἱρμὸν τοῦ λόγου συνυφαντέον τ ἀκόλουθα διερευνῶντας .
„ ὑπήκουσε “ φησίν „ Ἀβραὰμ τῆς φωνῆς Σάρρας “  Gen .
ἀναγκαῖον γὰρ τοῖς παραγγέλμασιν ἀρετῆς τὸν μανθάνοντα πειθαρχεῖν 0 .
οὐ πάντες δὲ πειθαρχοῦσιν , ἀλλ ὅσοις σφοδρὸς ἔρως ἐντέτηκεν ἐπιστήμης ·
ἐπεὶ καθ ἑκάστην σχεδὸν ἡμέραν τά τε ἀκροατήρια καὶ τὰ θέατρα πληροῦται , διεξέρχονται δὲ ἀπνευστὶ συνείροντες τοὺς περὶ ἀρετῆς λόγους οἱ φιλοσοφοῦντες .
ἀλλὰ τί τῶν λεγομένων ὄφελος 0 ;
ἀντὶ γὰρ τοῦ προσέχειν ἑτέρωσε τὸν νοῦν ἀποστείλαντες οἱ μὲν πλοῦ καὶ ἐμπορίας , οἱ δὲ προσόδων καὶ γεωργίας , οἱ δὲ τιμῶν καὶ πολιτείας , οἱ δὲ τῶν ἀφ ἑκάστης τέχνης καὶ ἐπιτηδεύσεως κερδῶν , ἄλλοι δὲ τιμωρίας ἐχθρῶν , οἱ δὲ τῶν ἐν ταῖς ἐρωτικαῖς ἐπιθυμίαις ἀπολαύσεων καὶ συνόλως ἑτέρων ἕτεροι διαμέμνηνται , ὡς ἕνεκα τῶν ἐπιδεικνυμένων κεκωφῆσθαι , τοῖς μὲν σώμασι παρεῖναι μόνον , ταῖς δὲ διανοίαις ἀπηλλάχθαι , εἰδώλων καὶ ἀνδριάντων διαφέρειν μηδέν 0 1 2 .
εἰ δέ τινες καὶ προσέχουσι , τοσοῦτον χρόνον καθέζονται μόνον ἀκούοντες , ἀπαλλαγέντες δ οὐδενὸς τῶν εἰρημένων διαμέμνηνται , καὶ ἧκον τερφθῆναι δι  ἀκοῆς μᾶλλον ἢ ὠφεληθῆναι ·
ὥστε οὐδὲν αὐτῶν ἴσχυσεν ἡ ψυχὴ συλλαβεῖν καὶ κυοφορῆσαι , ἀλλ ἅμα τὸ κινοῦν τὴν ἡδονὴν αἴτιον ἡσύχασε καὶ ἡ προσοχὴ κατεσβέσθη .
τρίτοι δέ εἰσιν οἷς ἔναυλα μὲν τὰ λεχθέντα ὑπηχεῖ , σοφισταὶ δὲ ἀντὶ φιλοσόφων ἀνευρίσκονται .
τούτων ὁ μὲν λόγος ἐπαινετός , ὁ δὲ βίος ψεκτός ἐστι 0 ·
δυνατοὶ μὲν γὰρ εἰπεῖν , ἀδύνατοι δέ εἰσι πράττειν τὰ βέλτιστα 0 .
μόλις οὖν ἔστιν εὑρεῖν προσεκτικὸν καὶ μνημονικόν , τὸ πράττειν τοῦ λέγειν προτιμῶντα , ἃ δὴ μαρτυρεῖται τῷ φιλομαθεῖ διὰ τοῦ " ὑπήκουσε τῆς φωνῆς Σάρρας . "
οὐ γὰρ ἀκούων ἀλλ ὑπακούων εἰσάγεται ·
τὸ δέ ἐστι τοῦ συναινεῖν καὶ πειθαρχεῖν εὐθυβολώτατον ὄνομα .
οὐκ ἀπὸ σκοποῦ δὲ πρόσκειται τὸ „ τῆς φωνῆς “ , ἀλλὰ μὴ τῆς φωνούσης Σάρρας ὑπακοῦσαι .
ἴδιον γὰρ τοῦ μανθάνοντος φωνῆς καὶ λόγων ἀκροᾶσθαι , διδάσκεται γὰρ τούτοις μόνοις 0 ·
ὁ δὲ ἀσκήσει τὸ καλὸν ἀλλὰ μὴ διδασκαλίᾳ κτώμενος οὐ τοῖς λεγομένοις ἀλλὰ τοῖς λέγουσι προσέχει , μιμούμενος τὸν ἐκείνων βίον ἐν ταῖς κατὰ μέρος ἀνεπιλήπτοις πράξεσι .
λέγεται γὰρ ἐπὶ τοῦ Ἰακώβ , ἡνίκα εἰς τὸν συγγενικὸν γάμον πέμπεται ·
„ εἰσήκουσεν Ἰακὼβ τοῦ πατρὸς καὶ τῆς μητρὸς αὐτοῦ , καὶ ἐπορεύθη εἰς τὴν Μεσοποταμίαν “  Gen .
28 , 7  , οὐ τῆς φωνῆς οὐ δὲ τῶν λόγων  τοῦ γὰρ βίου μιμητὴν ἔδει τὸν ἀσκητήν , οὐκ ἀκροατὴν λόγων εἶναι ·
τοῦτο μὲν γὰρ ἴδιον τοῦ διδασκομένου , ἐκεῖνο δὲ τοῦ διαθλοῦντος  , ἵνα κ ἀνταῦθα διαφορὰν ἀσκητοῦ καὶ μανθάνοντος καταλάβωμεν , τοῦ μὲν κοσμουμένου κατὰ τὸν λέγοντα , τοῦ δὲ κατὰ τὸν ἐκείνου λόγον 0 1 2 .
„ Λαβοῦσα “ οὖν φησι „ Σάρρα ἡ γυνὴ Ἀβραὰμ Ἄγαρ τὴν Αἰγυπτίαν , τὴν ἑαυτῆς παιδίσκην , μετὰ δέκα ἔτη τοῦ οἰκῆσαι Ἀβραὰμ ἐν γῇ Χαναάν , ἔδωκε τῷ Ἀβραὰμ τῷ ἀνδρὶ αὐτῆς αὐτῷ γυναῖκα “  Gen .
βάσκανον μὲν καὶ πικρὸν καὶ κακόηθες φύσει κακία , ἥμερον δὲ καὶ κοινωνικὸν καὶ εὐμενὲς ἀρετή , πάντα τρόπον τοὺς εὐφυῶς ἔχοντας ὠφελεῖν ἢ δι αὐτῆς ἢ δι ἑτέρων ἐθέλουσα 0 1 .
νυνὶ γοῦν μήπω δυναμένοις ἡμῖν ἐκ φρονήσεως παιδοποιεῖσθαι τὴν ἑαυτῆς ἐγγυᾷ θεραπαινίδα , τὴν ἐγκύκλιον , ὡς ἔφην , παιδείαν , καὶ μονονοὺ προξενεῖν καὶ νυμφοστολεῖν ὑπομένει ·
αὐτὴ γὰρ λέγεται λαβοῦσα διδόναι τῷ ἀνδρὶ αὐτῆς γυναῖκα ταύτην .
ἄξιον δὲ διαπορῆσαι , διὰ τί νυνὶ πάλιν γυναῖκα τοῦ Ἀβραὰμ εἶπε τὴν Σάρραν , πολλάκις ἤδη πρότερον μεμηνυκώς 0 ·
οὐ γὰρ μακρολογίας τὸ φαυλότατον εἶδος , ταυτολογίαν , ἐπιτετήδευκε .
ἐπειδὴ μέλλει τὴν θεραπαινίδα φρονήσεως , τὴν ἐγκύκλιον παιδείαν , ἐγγυᾶσθαι , φησὶν ὅτι οὐκ ἐξελάθετο τῶν πρὸς τὴν δέσποιναν αὐτῆς ὁμολογιῶν , ἀλλ οἶδε μὲν ἐκείνην ἑαυτοῦ νόμῳ καὶ γνώμῃ γυναῖκα , ταύτην δὲ ἀνάγκῃ καὶ βίᾳ καιροῦ 0 .
τοῦτο δὲ παντὶ συμβαίνει φιλομαθεῖ ·
μάρτυς δ ὁ πεπονθὼς γένοιτ ἂν ἀψευδέστατος .
ἐγὼ γοῦν ἡνίκα πρῶτον κέντροις φιλοσοφίας πρὸς τὸν πόθον αὐτῆς ἀνηρεθίσθην , ὡμίλησα κομιδῇ νέος ὢν μιᾷ τῶν θεραπαινίδων αὐτῆς , γραμματικῇ , καὶ ὅσα ἐγέννησα ἐκ ταύτης , τὸ γράφειν , τὸ ἀναγινώσκειν , τὴν ἱστορίαν τῶν παρὰ ποιηταῖς , ἀνέθηκα τῇ δεσποίνῃ .
καὶ πάλιν ἑτέρᾳ συνελθών , γεωμετρίᾳ , καὶ τοῦ κάλλους ἀγάμενος  εἶχε γὰρ συμμετρίαν καὶ ἀναλογίαν ἐν τοῖς μέρεσι πᾶσι  τῶν ἐγγόνων οὐδὲν ἐνοσφισάμην , ἀλλὰ τῇ ἀστῇ φέρων ἐδωρησάμην .
ἐσπούδασα καὶ τρίτῃ συνελθεῖν  ἦν δὲ εὔρυθμος , εὐάρμοστος , ἐμμελής , μουσικὴ δὲ ἐκαλεῖτο  καὶ ἐγέννησα ἐξ αὐτῆς διατονικὰ χρώματα καὶ ἐναρμόνια , συνημμένα , διεζευγμένα μέλη , τῆς διὰ τεττάρων , τῆς διὰ πέντε , τῆς διὰ πασῶν συμφωνίας ἐχόμενα , καὶ πάλιν οὐδὲν αὐτῶν ἀπεκρυψάμην , ἵνα πλουσία μοι γένηται ἡ ἀστὴ γυνή , μυρίων οἰκετῶν ὑπηρετουμένη πλήθει .
τινὲς γὰρ τοῖς φίλτροις τῶν θεραπαινίδων δελεασθέντες ὠλιγώρησαν τῆς δεσποίνης , φιλοσοφίας , καὶ κατεγήρασαν οἱ μὲν ἐν ποιήμασιν , οἱ δὲ ἐν γραμμαῖς , οἱ δὲ ἐν χρωμάτων κράσεσιν , οἱ δὲ ἐν ἄλλοις μυρίοις , οὐ δυνηθέντες ἐπὶ τὴν ἀστὴν ἀναδραμεῖν 0 1 2 .
ἔχει γὰρ ἑκάστη τέχνη γλαφυρότητας , ὁλκούς τινας δυνάμεις , ὑφ ὧν ἔνιοι ψυχαγωγούμενοι καταμένουσιν , ἐκλελησμένοι τῶν πρὸς φιλοσοφίαν ὁμολογιῶν .
ὁ δὲ ἐμμένων ταῖς συνθήκαις πορίζει πάντα πανταχόθεν πρὸς τὴν ἀρέσκειαν αὐτῆς .
εἰκότως οὖν τῆς πίστεως αὐτὸν ἀγάμενος ὁ ἱερὸς λόγος φησίν , ὅτι καὶ νῦν ἦν αὐτῷ γυνὴ Σάρρα , ὅτε τὴν θεραπαινίδα πρὸς τὴν ἐκείνης ἀρέσκειαν ἠγάγετο .
καὶ μὴν ὥσπερ τὰ ἐγκύκλια συμβάλλεται πρὸς φιλοσοφίας ἀνάληψιν , οὕτω καὶ φιλοσοφία πρὸς σοφίας κτῆσιν 0 .
ἔστι γὰρ φιλοσοφία ἐπιτήδευσις σοφίας , σοφία δὲ ἐπιστήμη θείων καὶ ἀνθρωπίνων καὶ τῶν τούτων αἰτίων 0 .
γένοιτ ἂν οὖν ὥσπερ ἡ ἐγκύκλιος μουσικὴ φιλοσοφίας , οὕτω καὶ φιλοσοφία δούλη σοφίας 0 1 .
φιλοσοφία δὲ ἐγκράτειαν μὲν γαστρός , ἐγκράτειαν δὲ τῶν μετὰ γαστέρα , ἐγκράτειαν δὲ καὶ γλώττης ἀναδιδάσκει 0 1 .
ταῦτα λέγεται μὲν εἶναι δι αὑτὰ αἱρετά , σεμνότερα δὲ φαίνοιτ ἄν , εἰ θεοῦ τιμῆς καὶ ἀρεσκείας ἕνεκα ἐπιτηδεύοιτο .
μεμνῆσθαι οὖν δεῖ τῆς κυρίας , ὁπότε μέλλοιμεν αὐτῆς τὰς θεραπαινίδας μνᾶσθαι ·
καὶ λεγώμεθα μὲν ἄνδρες εἶναι τούτων , ὑπαρχέτω δ ἡμῖν ἐκείνη πρὸς ἀλήθειαν γυνή , μὴ λεγέσθω .
δίδωσι δ οὐκ εὐθὺς εἰς τὴν Χαναναίων γῆν ἀφικομένῳ , ἀλλὰ μετὰ δεκαετίαν τῆς ἐκεῖ διατριβῆς .
τί δὲ τοῦτ ἐστίν , οὐκ ἀμελῶς ἐπισκεπτέον ·
ἐν ἀρχῇ μὲν τῆς γενέσεως ἡμῶν ἡ ψυχὴ συντρόφοις τοῖς πάθεσι μόνοις χρῆται , λύπαις , ἀλγηδόσι , πτόαις , ἐπιθυμίαις , ἡδοναῖς , ἃ διὰ τῶν αἰσθήσεων ἐπ αὐτὴν ἔρχεται , μήπω τοῦ λογισμοῦ βλέπειν δυναμένου τά τε ἀγαθὰ καὶ κακὰ καὶ ᾗ διαφέρει ταῦτα ἀλλήλων ἀκριβοῦν , ἀλλ ἔτι νυστάζοντος καὶ ὡς ἐν ὕπνῳ βαθεῖ καταμεμυκότος .
χρόνου δὲ προϊόντος ὅταν ἐκβαίνοντες τῆς παιδικῆς ἡλικίας μειρακιοῦσθαι μέλλωμεν , τὸ δίδυμον στέλεχος εὐθὺς ἐκ μιᾶς , ἀρετὴ καὶ κακία , φύεται ῥίζης ·
καὶ ποιούμεθα μὲν τὴν κατάληψιν ἀμφοῖν , αἱρούμεθα δὲ πάντως τὴν ἑτέραν , οἱ μὲν εὐφυεῖς ἀρετήν , κακίαν δ οἱ ἐναντίοι 0 1 2 .
τούτων προϋποτυπωθέντων εἰδέναι χρή , ὅτι παθῶν μὲν Αἴγυπτος σύμβολόν ἐστι , κακιῶν δὲ ἡ Χαναναίων γῆ 0 ·
ὥστ εἰκότως ἀναστήσας ἀπ Αἰγύπτου τὸν λεὼν εἰς τὴν Χαναναίων εἰσάγει χώραν .
ἄνθρωπος γάρ , ὡς ἔφην , ἅμα μὲν τῇ γενέσει τὸ Αἰγύπτιον πάθος ἔλαχεν οἰκεῖν ἡδοναῖς καὶ ἀλγηδόσι προσερριζωμένος , αὖθις δ ἀποικίαν στέλλεται τὴν πρὸς κακίαν , ἤδη τοῦ λογισμοῦ πρὸς τὸ ὀξυωπέστερον ἐπιδεδωκότος καὶ καταλαμβάνοντος μὲν ἀμφότερα , ἀγαθόν τε αὖ καὶ κακόν , τὸ δὲ χεῖρον αἱρουμένου διὰ τὸ πολὺ μετέχειν τοῦ θνητοῦ , ᾧ τὸ κακὸν οἰκεῖον , ἐπεὶ καὶ τ οὐναντίον τῷ θείῳ , τὸ ἀγαθόν 0 1 2 .
ἀλλ αἱ μὲν φύσει πατρίδες αὗται , παιδικῆς μὲν ἡλικίας τὸ πάθος , Αἴγυπτος , ἡβώσης δὲ κακία , ἡ Χανανῖτις 0 1 .
ὁ δὲ ἱερὸς λόγος , καίτοι σαφῶς ἐπιστάμενος τὰς τοῦ θνητοῦ γένους πατρίδας ἡμῶν , ὑποτίθεται τὰ πρακτέα καὶ συνοίσοντα παραγγέλλων μισεῖν τὰ ἔθη καὶ τὰ νόμιμα καὶ τὰ ἐπιτηδεύματα αὐτῶν ἐν οἷς φησι ·
„ καὶ εἶπε κύριος πρὸς Μωυσῆν λέγων ·
λάλησον τοῖς υἱοῖς Ἰσραὴλ καὶ ἐρεῖς πρὸς αὐτούς ·
ἐγὼ κύριος ὁ θεὸς ὑμῶν 0 ·
κατὰ τὰ ἐπιτηδεύματα γῆς Αἰγύπτου , ἐν ᾗ κατοικήσατε ἐπ  αὐτῆς , οὐ ποιήσετε ·
καὶ κατὰ τὰ ἐπιτηδεύματα γῆς Χαναάν , εἰς ἣν ἐγὼ εἰσάγω ὑμᾶς ἐκεῖ , οὐ ποιήσετε ·
καὶ τοῖς νομίμοις αὐτῶν οὐ πορεύσεσθε ·
τὰ κρίματά μου ποιήσετε , καὶ τὰ προστάγματά μου φυλάξεσθε , πορεύεσθε ἐν αὐτοῖς ·
καὶ φυλάξεσθε πάντα τὰ προστάγματά μου καὶ τὰ κρίματά μου , καὶ ποιήσετε αὐτά .
ὁ ποιήσας αὐτὰ ζήσεται ἐν αὐτοῖς ·
ἐγὼ κύριος ὁ θεὸς ὑμῶν “  Lev 0 .
οὐκοῦν ἡ πρὸς ἀλήθειαν ζωὴ περιπατοῦντός ἐστιν ἐν ταῖς τοῦ θεοῦ κρίσεσι καὶ προστάξεσιν , ὥστε θάνατος ἂν εἴη τὰ τῶν ἀθέων ἐπιτηδεύματα .
τινὰ δὲ ἀθεώρητα πάθους καὶ κακιῶν ἐστιν , ἐξ ὧν τὰ ἀσεβῶν καὶ ἀνοσιουργῶν πλήθη φύεται .
μετὰ δεκαετίαν οὖν τῆς πρὸς Χαναναίους μετοικίας ἀξόμεθα τὴν Ἄγαρ , ἐπειδήπερ εὐθὺς μὲν γενόμενοι λογικοὶ τῆς φύσει βλαβερᾶς ἀμαθίας καὶ ἀπαιδευσίας μεταποιούμεθα , χρόνῳ δ ὕστερον καὶ ἐν ἀριθμῷ τελείῳ , δεκάδι , νομίμου παιδείας τῆς ὠφελεῖν δυναμένης εἰς ἐπιθυμίαν ἐρχόμεθα .
τὸν δὲ περὶ δεκάδος λόγον ἐπιμελῶς μὲν ἠκρίβωσαν μουσικῶν παῖδες , ὕμνησε δὲ οὐ μετρίως ὁ ἱερώτατος Μωυσῆς , ἀναθεὶς αὐτῇ τὰ κάλλιστα , τὰς ἀρχάς , τὰς ἀπαρχάς , τὰ τῶν ἱερέων ἐνδελεχῆ δῶρα , τὴν τοῦ Πάσχα διατήρησιν , τὸν ἱλασμόν , τὴν διὰ πεντηκονταετίας ἄφεσίν τε καὶ εἰς τὰς ἀρχαίας λήξεις ἐπάνοδον , τὴν κατασκευὴν τῆς ἀδιαλύτου σκηνῆς , ἄλλα μυρία , ὧν μακρὸν ἂν εἴη μεμνῆσθαι .
τὰ δὲ καίρια οὐ παρετέον .
αὐτίκα τὸν Νῶε ἡμῖν  πρῶτος δ οὗτος δίκαιος ἐν ταῖς ἱεραῖς ἀνερρήθη γραφαῖς  ἀπὸ τοῦ διαπλασθέντος ἐκ γῆς εἰσάγει δέκατον , οὐκ ἐνιαυτῶν πλῆθος παραστῆσαι βουλόμενος , ἀλλὰ διδάξαι σαφῶς , ὅτι ὥσπερ δεκὰς ἀριθμῶν τῶν ἀπὸ μονάδος ἐστὶ πέρας τελειότατον , οὕτω τὸ δίκαιον ἐν ψυχῇ τέλειον καὶ πέρας ὄντως τῶν κατὰ τὸν βίον πράξεων 0 .
τὴν μὲν γὰρ πολλαπλασιαζομένην ἐφ ἑαυτὴν τριάδα πρὸς ἐνάτου γένεσιν ἀριθμοῦ πολεμιωτάτην ἐξεῖπον οἱ χρησμοί , τὴν δὲ ἐπιβεβηκυῖαν μονάδα πρὸς ἐκπλήρωσιν δεκάδος ὡς φίλην ἀπεδέξαντο 0 .
τὰς ἐννέα τῶν βασιλέων ἀρχάς , ἡνίκα ἡ ἐμφύλιος ἀνερριπίσθη στάσις , τῶν τεττάρων παθῶν πρὸς τὰς πέντε αἰσθήσεις κονισαμένων καὶ πόρθησιν καὶ κατασκαφὴν κινδυνευούσης τρόπον πόλεως τῆς ὅλης ἀναδέχεσθαι ψυχῆς , ἐκστρατεύσας ὁ σοφὸς Ἀβραὰμ κατέλυσε δέκατος ἐπιφανείς  Gen .
οὗτος ἀντὶ χειμῶνος γαλήνην καὶ ὑγείαν ἀντὶ νόσου καὶ ζωήν , εἰ δεῖ τ ἀληθὲς εἰπεῖν , ἀντὶ θανάτου παρεσκεύασε , τοῦ νικηφόρου θεοῦ τροπαιοφόρον αὐτὸν ἀναδείξαντος , ᾧ καὶ τὰς δεκάτας χαριστήρια τῆς νίκης ἀνατίθησι  Gen .
καὶ παντὸς μέντοι τοῦ ἐλθόντος „ ὑπὸ τὴν ῥάβδον , “ λέγω δὲ τὴν παιδείαν , ἡμέρου καὶ τιθασοῦ θρέμματος τὸ δέκατον ἀποκρίνεται , νόμου προστάξει γινόμενον „ ἅγιον ”  Lev .
27 , 32  , ἵν ἐκ πολλῶν διδασκώμεθα τὴν δεκάδος πρὸς θεὸν οἰκειότητα καὶ τὴν τοῦ ἐννέα ἀριθμοῦ πρὸς τὸ θνητὸν ἡμῶν γένος 0 .
ἀλλὰ γὰρ οὐκ ἀπὸ ζῴων μόνον ἀπάρχεσθαι δεκάτας , ἀλλὰ καὶ ἀπὸ τῶν ὅσα ἐκ γῆς βλαστάνει διείρηται .